Det er aldri for sent, Larry Crowne

Det er aldri for sent, Larry Crowne (originaltittel: Larry Crowne) er en amerikansk romantisk komedie fra 2011. Filmen er regissert av Tom Hanks, som også har vært produsent sammen med Gary Goetzman, skrevet manuset sammen med Nia Vardalos og spilt hovedrollen som Larry Crowne. Julia Roberts er også med i filmen.

 Handling 
Den sympatiske, godtroende og enkle Larry Crowne (Tom Hanks) er en middelaldrende mann. Han jobbet som kokk i marinen i 20 år, men har nettopp gått gjennom en lei skilsmisse, hvorpå han sitter igjen med en enorm gjeld. Når han i tillegg får sparken fra den lokale butikken han har arbeidet i de siste årene, finner Larry ut at han vil gjøre noe nytt. Så han bestemmer seg for å starte helt på bunnen – på college.

Han finner umiddelbart tonen med den eksentriske unge studenten Talia (Gugu Mbatha-Raw), og blir en del av hennes store scootergjeng, som alle er nesten like eksentriske som henne og som i likhet med Larry prøver å finne seg selv og fremtiden sin. Talia blir også hans beste venn på skolen, den ørlille klassen blir etter hvert som en slags familie, og Larry får nytt håp i livet. I tillegg har han øyne for den vakre læreren Mercedes Tainot (Julia Roberts), som har sine egne problemer å stri med.

 Rolleliste 

 Rolle  Skuespiller Larry Crowne  Tom Hanks Mercedes Tainot  Julia Roberts Talia Francesco  Gugu Mbatha-Raw Lamar  Cedric the Entertainer B'Ella  Taraji P. Henson Dean Tainot  Bryan Cranston Dell Gordo  Wilmer Valderrama Frances  Pam Grier Dr. Ed Matsutani  George Takei Steve Dibiasi  Rami Malek Lala Pinedo  Maria Canals-Barrera Dave Mack  Malcolm Barrett Cox  Dale Dye Frank  Ian Gomez Avery  Sy Richardson Natalie Calimeris  Grace Gummer Dave Busik  Holmes Osborne Stan  Tom Budge Wilma Q. Gammelgaard  Rita Wilson Map Genie  Nia Vardalos (stemme)

 Eksterne lenker 



Kategori:Filmer fra 2011
Kategori:Romantiske komedier fra USA
Kategori:Filmkomedier fra USA
Kategori:Engelskspråklige filmer